হাওড়ার বেলগাছিয়ার ছবি ধরা পড়ল ডানকুনি ডাম্পিং টাউন এলাকায়

হুগলি: হাওড়ার বেলগাছিয়াতে ভাগাড় (Belgachhia bhagar) নিয়ে হইচই কাণ্ড। মঙ্গলবার সকাল থেকে সাফাই কর্মীরা কাজ না করার ফলে ভ্যাট গুলিতে উপচে পড়ছে জঞ্জাল। ছড়াচ্ছে দুর্গন্ধ। তখনই আর এক ভাগাড় নিয়ে শোরগোল পড়লো। এবার সেই স্থান হল হুগলি জেলার ডানকুনি পুরসভার (Dankuni Municipality) ডাম্পিং গ্রাউন্ড স্থানীয় বাসিন্দা ও ব্যবসায়ীতে দাবি অবিলম্বে এই ডাম্পিং টাউন সরাতে হবে। এর আগে বারবার পুরসভাকে জানালেও কোনওরকম কর্ণপাত করেনি । আর এই ডাম্পিং গাউন্ড এর জেরে এলাকায় ছড়িয়ে পড়ছে দুর্গন্ধ। পাশাপাশি এলাকা জুড়ে মশা মাছির উপদ্রব বাড়ছে। ওই এলাকা দিয়ে হাটা চলা যায় হয়ে পড়েছে।

স্থানীয়দের দাবি, লকডাউনের পর হঠাৎ করে এই ফাঁকা জায়গায় এই ডাম্পিং গাউন তৈরি করে। পরবর্তী সময় সরিয়ে নেওয়ার আশ্বাস দিলেও তা এখনও সরানো হয়নি পুরসভার পক্ষ থেকে। অবিলম্বে এই ডাম্পিং গ্রাউন্ড সরিয়ে এখানে তাই বাস স্ট্যান্ড অথবা বাজার অথবা সরকারি হাসপাতাল গড়ে তোলা হোক তাতে করে সাধারণ মানুষ উপকৃত হবে। পাশাপাশি এটাও জানান বেলগাছিয়ায় যেভাবে ধস নেমেছে তারাও আতঙ্কিত আগামী দিনে এখানে যেন ধ্বস না নামে তার আগেই সতর্ক হতে চাইছেন। স্থানীয় ব্যবসায়ীরা বলছেন ব্যবসায়িক প্রতিষ্ঠানের সামনে এইরকম নোংরা আবর্জনা থাকার কারনে গ্রাহক আসছে না আমাদের দোকানে। কারণ তারা যে আমাদের দোকানে এসে দোকানের সামগ্রী নিতে যে সময়টা লাগবে সেই সময়টুকু এই গন্ধের চোটে দাঁড়াতে পারছেন না বা থাকতে পারছেন না। এমনিতে সারা বছর এই দুর্গন্ধ তার ওপর বিভিন্ন রকম উৎসবের সময়তেও গ্রাহকরা না আসার কারণে আর্থিক ক্ষতি হচ্ছে আমাদের। তাই আমরা চাই এর একটা প্রতিকার যা বারবার পৌরসভা কে জানিও কোন লাভ হয়নি। আর এতেই বোঝা যায় পুরসভার গাফিলতি।

আরও পড়ুন: প্রকাশ্যে মহিলাকে ইট দিয়ে মারধোর, সল্টলেকে হুলুস্থুল কাণ্ড

স্থানীয় বিজেপি নেতা গুঞ্জন চক্রবর্তী বলেন, ডানকুনির মানুষকে নরক যন্ত্রণায় রেখে দেওয়া হয়েছে। অন্য জায়গায় পুরসভার পক্ষ থেকে নির্দিষ্ট করা হলেও সেখানে ময়লা ফেলতে চায় না পুরসভার কর্মীরা। আরেকটু বৃষ্টি হলেই ভয়ঙ্কর পরিস্থিতি তৈরি হয়, নাকে মার্কস তো দূরের কথা রুমাল বেঁধেও থাকতে পারেন না। আমরা জানি এই আবর্জনার স্তপে মিথিয়াম গ্যাস তৈরি হয়। আগামী দিনে ভয়ঙ্কর দুর্ঘটনা না ঘটা পর্যন্ত এদের জ্ঞান হবে না। অবিলম্বে ডানকুনিবাসীকে স্বস্তি দিয়ে কোন ফাঁকা জায়গায় ডাম্পিং ডাউন তৈরি করা হোক। এর আগেও আমরা বহু আন্দোলন করেছি এখনও করছি কিন্তু প্রশাসনের কোন হেলদোল নেই। এই বিষয়ে ডানকুনি পুরসভার ভাইস চেয়ারম্যান প্রকাশ রাহা জানান, একটা সমস্যা আছে সেটা অস্বীকার করার কোনও জায়গা নেই কিন্তু আমরা বারংবার এলাকার মানুষকে সচেতন করছি যাতে করে আমরা যে ডাস্টবিনের জন্য দুই রংয়ের পাত্র দেওয়া হচ্ছে। একটি পচনশীলের জন্য অন্যটি অপচনশীল এর জন্য সেটাকে যদি মানুষ সঠিকভাবে ব্যবহার করে তাতে আমাদের অনেক সুবিধা হয়। এবং পচনশীল পদার্থ গুলি ইতিমধ্যেই বৈদোবাটি তে পাঠানো হচ্ছে। নতুন ডাম্পিং স্টেশনের জন্য পরিকাঠামোর কাজ চলছে কোন কিছু ভাল কাজ করতে গেলে সময় লাগে। তাই আমাদের নজরে সব বিষয়টা আছে যত দ্রুত সম্ভব হয় এটা সমাধান হয়ে যাবে।

অন্য খবর দেখুন